CELEX: C2006/131/18
Language: et
Date: 2006-06-03 00:00:00
Title: Kohtuasi C-177/04: Euroopa Kohtu (suurkoda)  14. märtsi 2006.  aasta otsus — Euroopa Ühenduste Komisjon  versus  Prantsuse Vabariik (Liikmesriigi kohustuste rikkumine — Direktiiv 85/374/EMÜ — Tootevastutus — Liikmesriigi kohustuste rikkumist tuvastav Euroopa Kohtu otsus — Täitmata jätmine — EÜ artikkel 228 — Rahalised karistused — Kohtuotsuse osaline täitmine menetluse ajal)

3.6.2006   
            
            
               ET
            
            
               Euroopa Liidu Teataja
            
            
               C 131/10
            
         Euroopa Kohtu (suurkoda) 14. märtsi 2006. aasta otsus — Euroopa Ühenduste Komisjon versus Prantsuse Vabariik
   (Kohtuasi C-177/04) (1)
   
   (Liikmesriigi kohustuste rikkumine - Direktiiv 85/374/EMÜ - Tootevastutus - Liikmesriigi kohustuste rikkumist tuvastav Euroopa Kohtu otsus - Täitmata jätmine - EÜ artikkel 228 - Rahalised karistused - Kohtuotsuse osaline täitmine menetluse ajal)
   (2006/C 131/18)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: G. Valero Jordana ja B. Stromsky)
   
      Kostja: Prantsuse Vabariik (esindajad: G. de Bergues ja R. Loosli)
   Kohtuasja ese
   Liikmesriigi kohustuste rikkumine — Nõukogu 25. juuli 1985. aasta direktiivi 85/374/EMÜ liikmesriikide tootevastutust käsitlevate õigus- ja haldusnormide ühtlustamise kohta (EÜT L 210, lk 29) ebaõiget ülevõtmist käsitleva Euroopa Kohtu 25. aprilli 2002. aasta otsuse kohtuasjas C-52/00 täitmata jätmine — Prantsuse tsiviilseadustiku sätete muutmata jätmine — Trahvi määramise taotlus
   Resolutiivosa
   
               1.
            
            
               Kuna Prantsuse Vabariik jätkuvalt peab puudusega toote tarnijat tootjana vastutavaks, kui tootjat ei ole võimalik kindlaks teha, kuigi tarnija on kahjukannatajale mõistliku aja jooksul talle toote tarninud isiku andmed teatavaks teinud, ei rakendanud Prantsuse Vabariik 25. aprilli 2002. aasta otsuse kohtuasjas C-52/00: komisjon v. Prantsusmaa täielikuks täitmiseks vajalikke meetmeid nõukogu 25. juuli 1985. aasta direktiivi 85/374/EMÜ liikmesriikide tootevastutust käsitlevate õigus- ja haldusnormide ühtlustamise kohta artikli 3 lõike 3 ülevõtmise osas ning rikkus seega EÜ artiklist 228 tulenevaid kohustusi.
            
         
               2.
            
            
               Mõista Prantsuse Vabariigilt komisjoni “Euroopa Ühenduse omavahendite” kontole kandmiseks välja trahv summas 31 650 eurot iga eespool viidatud 25. aprilli 2002. aasta kohtuotsuse komisjon v. Prantsusmaa täieliku ja tervikliku täitmise tagamiseks vajalike meetmete rakendamisega hilinetud päeva eest alates käesoleva kohtuotsuse kuulutamisest kuni nimetatud 25. aprilli 2002. aasta kohtuotsuse täieliku täitmiseni.
            
         
               3.
            
            
               Mõista kohtukulud välja Prantsuse Vabariigilt.
            
         
      (1)  ELT C 118, 30.4.2004.